נעלה אל עמק לה אורוטאבה הפורה, העשיר במטעי בננות ונבקר בעיר הציורית לה אורטאבה, בה נכיר את הארכיטקטורה המיוחדת של האיים הקנריים, בתי הבלקונים ונבקר במוזיאון האתנוגרפי הממוקם באחד הבניינים העתיקים בעיירה. נמשיך ונבקר באיקוד דה לוס וינוס מרכז תעשיית יין ולא נוותר גם על טעימות של יינות וליקרים מתוצרת מקומית. לא נפסח כמובן על עץ הדרקון העתיק הנטוע במרכז העיירה נמשיך לביקור בכפר הדייגים גראצ'יקו, בעבר עיר נמל חשובה בחוף הצפוני של טנריף שנהרסה בהתפרצות וולקנית אדירה ונשוב אל פוארטו דה לה קרוז, לטיול לאורך הטיילת של העיר. לינה בפוארטו דה לה קרוז.
נתחיל את היום בנסיעה לגווימאר, לביקור באתר המיוחד של פירמידות המדרגות, שם נלמד על תרבות הגואנצ'ס, התושבים הקדומים של האיים שהושמדו על ידי הספרדים במאה ה-15 ועל הקשר בין היבשות בימים עברו. נמשיך לעיירה קאנדלריה, בה נראה את פסלי מנהיגי הגואנצ'ס ונבקר בבזיליקה המהווה אתר עלייה לרגל לבני טנריף. לינה בפוארטו דה לה קרוז.